ข้อมูลหลักทรัพย์และการถือหุ้น

บริษัทที่ออกหลักทรัพย์

บริษัท คอมพาสส์ อีสต์ อินดัสตรี้ (ประเทศไทย) จำกัด (มหาชน)

ชื่อภาษาไทย : บริษัท คอมพาสส์ อีสต์ อินดัสตรี้ (ประเทศไทย) จำกัด (มหาชน)

ชื่อภาษาอังกฤษ : Compass East Industry (Thailand) Public Company Limited

ประเภทธุรกิจ : ผลิตและส่งออกพัดลมโคมไฟติดเพดาน

ที่ตั้งสำนักงานใหญ่ : 225/324 อาคารคันทรี่ คอมเพล็กซ์ อาคารบี ชั้น16 ถ.สรรพาวุธ
แขวงบางนา เขตบางนา

กรุงเทพฯ

ที่ตั้งสาขา 1 : 291 หมู่ 4 นิคมอุตสาหกรรมบางปู ซอย 5 B ถ.สุขุมวิท ต. แพรกษา อ.เมือง
จ.สมุทรปราการ

โทรศัพท์ : 0-2324-0527, 29, 31, 33, 34

โทรสาร : 0-2324-0587

เลขทะเบียนบริษัทฯ : 0107537001919

ทุนจดทะเบียน : ณ วันที่ 31 กรกฎาคม 2555 บริษัทมีทุนจดทะเบียน 240 ล้าน ชำระแล้ว
188.30 ล้านบาท

เว็บไซต์ : www.ceifan.com

โทรศัพท์ : 0-2324-0527-34

โทรสาร : 0-2324-0587

นายทะเบียนหุ้นสามัญ บริษัทศูนย์รับฝากหลักทรัพย์ (ประเทศไทย) จำกัด

เลขที่ 62 อาคารตลาดหลักทรัพย์แห่งประเทศไทย ข้างศูนย์การประชุมแห่งชาติสิริกิติ์

ถนนรัชดาภิเษก แขวงคลองเตย เขตคลองเตย กรุงเทพฯ 10110

โทรศัพท์ : 0-2229-2800, 0-2654-5599

โทรสาร : 0-2359-1259

ผู้สอบบัญชี นายเสถียร วงศ์สนันท์

บริษัท เอเอสเอ็น ออดิท จำกัด

เลขที่ 100/72 ชั้น 22 100/2 อาคารชุดว่องวานิช อาคารบี

  ถนนพระราม 9 แขวงห้วยขวาง เขตห้วยขวาง กรุงเทพมหานคร 10310

  โทรศัพท์ : 0-2645-0109

โทรสาร : 0-2645-0110

ที่ปรึกษากฎหมาย นายเทอดธรรม เพียรพิจารณ์

เลขที่ 377/49 ถ.สาธุประดิษฐ์ แขวงช่องนนทรี เขตยานนาวา กรุงเทพฯ10120

โทรศัพท์ : 081-668-628-1

สถาบันการเงินที่ติดต่อประจำมีดังนี้

ธนาคารกรุงเทพ จำกัด (มหาชน) สาขาบางกะปิ

ธนาคารกรุงเทพ จำกัด (มหาชน) สาขาบางนา

ธนาคารกรุงไทย จำกัด (มหาชน) สาขาถนนสรรพาวุธ

ธนาคารเมกกะสากลพาณิชย์แห่งประเทศจีน สำนักงานใหญ่

ธนาคารเมกกะสากลพาณิชย์แห่งประเทศจีน สาขาบางนา

ธนาคารไอซีบีซี(ไทย) จำกัด (มหาชน) สาขาศรีนครินทร์

โครงสร้างเงินลงทุน

+----------+---------+------+-------+------+-------+----------------+
| ทุนแล     |         |      |       |      |       |                |
| ะการถือหุ้น |         |      |       |      |       |                |
+----------+---------+------+-------+------+-------+----------------+
|   ทุน     |         |      |       |      |       |                |
|          |         |      |       |      |       |                |
|   บริษัทฯ  |         |      |       |      |       |                |
|   มีทุน    |         |      |       |      |       |                |
| จดทะเบียน |         |      |       |      |       |                |
|   240    |         |      |       |      |       |                |
|   ล้านบาท |         |      |       |      |       |                |
|   ทุนเรีย  |         |      |       |      |       |                |
| กชำระแล้ว |         |      |       |      |       |                |
|   188.30 |         |      |       |      |       |                |
|   ล้านบาท |         |      |       |      |       |                |
|          |         |      |       |      |       |                |
|  โดยแบ่งเ |         |      |       |      |       |                |
| ป็นหุ้นสามัญ |         |      |       |      |       |                |
|   240    |         |      |       |      |       |                |
| ,000,000 |         |      |       |      |       |                |
|   หุ้น     |         |      |       |      |       |                |
|          |         |      |       |      |       |                |
| มูลค่าหุ้นละ |         |      |       |      |       |                |
|   1 บาท  |         |      |       |      |       |                |
|          |         |      |       |      |       |                |
| ดังรายละเ |         |      |       |      |       |                |
| อียดประวัต |         |      |       |      |       |                |
| ิการเพิ่มทุน |         |      |       |      |       |                |
|   ดังนี้    |         |      |       |      |       |                |
+----------+---------+------+-------+------+-------+----------------+
| วัน เดือน  | ทุนจ     | ทุน   | หลัง   | ราคา | สัด    | เ              |
| ปี        | ดทะเบียน | ที่เพิ่ม | เพิ่มทุน |      | ส่วนใน | หตุผลในการเพิ่มทุน |
|          |         |      |       | เสน  |       |                |
| ท        | (       | (ล้าน | (ล้า   | อขาย | การ   |                |
| ี่จดทะเบียน | ล้านบาท) | บาท) | นบาท) |      | เพิ่มทุน |                |
|          |         |      |       | ต่อหุ้น |       |                |
| ท        |         |      |       |      | (%)   |                |
| ุนชำระแล้ว |         |      |       | (    |       |                |
|          |         |      |       | บาท) |       |                |
+----------+---------+------+-------+------+-------+----------------+
| สิงหาคม / | 45      | -    | -     | -    | -     | เพื่อการข        |
| 2530     |         |      |       |      |       | ยายงานของบริษัทฯ |
+----------+---------+------+-------+------+-------+----------------+
| เมษายน / | -       | 45   | 90    | 10   | 1     | เพื่อการข        |
| 2534     |         |      |       |      | 00.00 | ยายงานของบริษัทฯ |
+----------+---------+------+-------+------+-------+----------------+
| มกราคม / | -       | 30   | 120   | 10   | 33.33 | เพื่อการข        |
| 2535     |         |      |       |      |       | ยายงานของบริษัทฯ |
+----------+---------+------+-------+------+-------+----------------+
| เมษายน / | -       | 40   | 160   | 10   | 33.33 | เพื่อการข        |
| 2535     |         |      |       |      |       | ยายงานของบริษัทฯ |
+----------+---------+------+-------+------+-------+----------------+
| กุมภาพันธ์  | -       | 28   | 188   | 10   | 17.50 | เพื่อการข        |
| / 2536   |         |      |       |      |       | ยายงานของบริษัทฯ |
+----------+---------+------+-------+------+-------+----------------+

หมายเหตุ : ในการประชุมวิสามัญครั้งที่ 1/2545 เมื่อวันที่ 14 พฤศจิกายน 2545
บริษัทฯได้ลดมูลค่าหุ้น จาก 10 บาท เป็น 1 บาท

ผู้ถือหุ้น

รายชื่อผู้ถือหุ้นรายใหญ่ 10 รายแรก ณ วันปิดบัญชี วันที่ 8 ตุลาคม 2557

+---+-----------------------------------------+----------+------------+
| ล | รายชื่อผู้ถือหุ้น                              | จำนวน    | %          |
| ำ |                                         |          | ของจำนวนหุ้น |
| ด |                                         | หุ้นที่ถือ    |            |
| ับ |                                         |          | ทั้งหมด      |
|   |                                         |          |            |
| ที่ |                                         |          |            |
+---+-----------------------------------------+----------+------------+
| 1 | SUMAX INVESTMENT LIMITED                | 50       | 27.00      |
|   |                                         | ,839,870 |            |
| 2 | นายวิศิษฐ เดชะวิทยาธร                      |          | 10.72      |
|   |                                         | 20       |            |
| 3 | นายเอี่ยม อาชวกุลเทพ                       | ,193,130 | 4.97       |
|   |                                         |          |            |
| 4 | ABN AMRO NOMINEES SINGAPORE PTE LTD     | 9        | 4.88       |
|   |                                         | ,350,000 |            |
| 5 | นายสุสิชณ์ทักษ์ อัจฉริยะสมบัติ                   |          | 4.76       |
|   |                                         | 9        |            |
| 6 | นายสะพรั่ง สุขเวชชวรกิจ                     | ,181,500 | 4.51       |
|   |                                         |          |            |
| 7 | Miss. YUHUA YAN                         | 8        | 3.08       |
|   |                                         | ,961,000 |            |
| 8 | นางสาวไต้ เวน ลี                          | 8        | 1.89       |
|   |                                         | ,495,870 |            |
| 9 | นายปวินท์ เรืองวรบูรณ์                       |          | 1.77       |
|   |                                         | 5        |            |
| 1 | นางพรพรรณ ธัญญศิริ                         | ,807,034 | 1.29       |
| 0 |                                         |          |            |
|   |                                         | 3        |            |
|   |                                         | ,555,560 |            |
|   |                                         |          |            |
|   |                                         | 3        |            |
|   |                                         | ,325,000 |            |
|   |                                         |          |            |
|   |                                         | 2        |            |
|   |                                         | ,437,300 |            |
+---+-----------------------------------------+----------+------------+

นโยบายการจ่ายเงินปันผล

บริษัทมีนโยบายการจ่ายปันผลไม่น้อยกว่า ร้อยละ60 ของกำไรสุทธิ
ตามหนังสือชี้ชวนที่เสนอขายหุ้นให้บุคคลทั่วไป ยกเว้นหากบริษัทมีโครงการลงในทุนเพื่อขยายกิจการ

ในปี 2554 บริษัทฯ มีกำไรสุทธิ 102.96 ล้านบาท กำไรต่อหุ้น 0.55 บาท
คณะกรรมการได้มีความเห็นให้จ่ายปันผลระหว่างกาลสำหรับผลประกอบการในปี 2554 สิ้นสุดวันที่
30 เมษายน 2554 ให้แก่ผู้ถือหุ้นของบริษัทในอัตรา 0.38 บาทต่อหุ้น รวมเป็นเงินทั้งสิ้นประมาณ
71.554 ล้านบาท หรือคิดเป็นร้อยละ 72.28 ของกำไรสุทธิของงบการเงินบริษัท ทั้งนี้
กำหนดรายชื่อผู้ถือหุ้นที่มีสิทธิได้รับเงินปันผล ในวันที่ 12 ตุลาคม 2554 และให้รวบรวมรายชื่อตาม
มาตรา 225 ของ พ.ร.บ.หลักทรัพย์ฯ โดยวิธีปิดสมุดทะเบียนพักการโอนหุ้นในวันที่ 13 ตุลาคม
2554 และกำหนดจ่ายเงินปันผลระหว่างกาลในวันที่ 27 ตุลาคม 2554

ปี 2555 บริษัทฯ งดจ่ายเงินปันผล เนื่องจากผลประกอบการขาดทุน

ปี 2556 บริษัทฯ งดจ่ายเงินปันผล เนื่องจากบริษัทมีโครงการขยายกิจการ

ปี 2557 บริษัทฯ งดจ่ายเงินปันผล เนื่องจากบริษัทมีโครงการขยายกิจการ

การจัดการ

1. โครงสร้างการจัดการ

บริษัทฯ มีคณะกรรมการของบริษัท 2 ชุด คือ

1.  คณะกรรมการบริหาร

2.  คณะกรรมการตรวจสอบ

    คณะกรรมการบริหาร

อำนาจหน้าที่ของคณะกรรมการบริษัท

-   กรรมการต้องปฏิบัติหน้าที่ให้เป็นไปตามกฎหมาย วัตถุประสงค์ และข้อบังคับของบริษัทตลอดจน
    มติที่ประชุมผู้ถือหุ้น

-   คณะกรรมการอาจมอบหมายให้กรรมการคนหนึ่งหรือหลายคน
    หรือบุคคลอื่นใดปฏิบัติการอย่างใดอย่างหนึ่งแทนคณะกรรมการได้

-   คณะกรรมการของบริษัท ต้องประชุมกันอย่างน้อย 3 เดือนต่อครั้ง ณ
    ท้องที่อันเป็นที่ตั้งสำนักงานใหญ่หรือสาขาของบริษัทหรือจังหวัดใกล้เคียง

-   คณะกรรมการมีอำนาจแต่งตั้งกรรมการจำนวนหนึ่ง ให้เป็นกรรมการบริหาร
    โดยให้มีอำนาจหน้าที่ตามที่คณะกรรมการมอบหมาย
    และให้แต่งตั้งกรรมการคนหนึ่งในคณะกรรมการบริหารเป็น ประธานคณะกรรมการบริหาร

-   คณะกรรมการต้องจัดให้มีการประชุมผู้ถือหุ้นเป็นการประชุมสามัญประจำปี ภายใน 4 เดือน
    นับแต่วันสิ้นสุดของรอบปีบัญชีของบริษัท และจะเรียกประชุมผู้ถือหุ้นเป็นการประชุมวิสามัญ
    เมื่อใดก็ได้สุดแต่จะเห็นสมควร ทั้งนี้ ในการเรียกประชุมผู้ถือหุ้น
    คณะกรรมการต้องจัดทำเป็นหนังสือนัดประชุม ระบุสถานที่ วัน เวลา ระเบียบวาระการประชุม
    และเรื่องที่จะเสนอต่อที่ประชุม พร้อมด้วย รายละเอียดตามสมควร
    โดยระบุให้ชัดเจนว่าเป็นเรื่องที่จะเสนอเพื่อทราบ เพื่ออนุมัติ หรือเพื่อพิจารณาแล้วแต่กรณี
    รวมทั้งความเห็นของคณะกรรมการในเรื่องดังกล่าว
    และจัดส่งให้ผู้ถือหุ้นและนายทะเบียนทราบไม่น้อยกว่า 7 วัน ก่อนวันประชุม
    ทั้งนี้ให้โฆษณาคำบอกกล่าวนัดประชุมในหนังสือพิมพ์ติดต่อกัน 3 วัน

-   ให้กรรมการคนใดคนหนึ่งที่คณะกรรมการมอบหมายลงลายมือชื่อ
    และประทับตราสำคัญของบริษัทเป็นผู้มีอำนาจลงนามผูกพันบริษัท

-   คณะกรรมการมีอำนาจพิจารณากำหนดและแก้ไขเปลี่ยนแปลงชื่อกรรมการผู้มีอำนาจลงนามผูกพันบริษัทได้

องค์ประกอบและการแต่งตั้งคณะกรรมการบริษัท

-   ตามข้อบังคับของบริษัท กำหนดให้มีคณะกรรมการของบริษัท ไม่น้อยกว่า 5 คน
    และคณะกรรมการไม่น้อยกว่ากึ่งหนึ่งของจำนวนกรรมการทั้งหมดต้องมีถิ่นที่อยู่ในราชอาณาจักร

-   ในการเลือกตั้งกรรมการกำหนดให้ที่ประชุมผู้ถือหุ้นเป็นผู้เลือกตั้ง
    โดยใช้หลักเกณฑ์และวิธีการดัง ต่อไปนี้

(1) ผู้ถือหุ้นคนหนึ่งมีคะแนนเสียงเท่ากับ 1 หุ้น ต่อ 1 เสียง

(2) ผู้ถือหุ้นแต่ละคนจะใช้คะแนนเสียงที่มีอยู่ทั้งหมดตาม (1)
    เลือกตั้งบุคคลคนเดียวหรือหลายคนเป็นกรรมการก็ได้
    แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

(3) บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมีหรือจะพึงเลือกตั้งในครั้งนั้น
    ให้ผู้เป็นประธานเป็นผู้ออกเสียงชี้ขาด

-   ในการประชุมสามัญประจำปีทุกครั้ง
    ให้กรรมการที่อยู่ในตำแหน่งนานที่สุดออกจากตำแหน่งเป็นจำนวน 1 ใน 3 อัตรา
    ถ้าจำนวนกรรมการที่แบ่งออกให้ตรงเป็นสามส่วนไม่ได้ ก็ให้ออกโดยจำนวนใกล้ที่สุดกับส่วน 1
    ใน 3 และกรรมการที่ออกจากตำแหน่งแล้ว
    ที่ประชุมผู้ถือหุ้นอาจจะเลือกให้เป็นกรรมการอีกก็ได้

-   นอกจากการพ้นตำแหน่งตามวาระแล้ว กรรมการจะพ้นจากตำแหน่งเมื่อ

(1) ตาย

(2) ลาออก

  โดยให้กรรมการคนนั้นยื่นหนังสือลากออกต่อบริษัท และการลาออกให้มีผลทันทีนับแต่วันที่

  หนังสือลาออกไปถึงบริษัท

(3) ขาดคุณสมบัติหรือมีลักษณะต้องห้ามตามข้อบังคับบริษัท

  กล่าวคือกรรมการต้องเป็นบุคคลธรรมดาและบรรลุนิติภาวะ ไม่เป็นบุคคลล้มละลาย
  คนไร้ความสามารถ คนเสมือนไร้ความสามารถ
  ไม่เคยรับโทษจำคุกโดยคำพิจารณาถึงที่สุดในความผิดเกี่ยวกับทรัพย์ที่ได้กระทำทุจริต
  และไม่เคยถูกลงโทษ ไล่ออกหรือปลดออกจากราชการหรือ องค์กรของรัฐ ฐานทุจริตต่อหน้าที่

(4) ที่ประชุมผู้ถือหุ้นมีมติให้ออกตามข้อบังคับนั่น คือ ที่ประชุมผู้ถือหุ้นมากกว่าร้อยละ 50
    อาจมีมติให้กรรมการคนใดออกจากตำแหน่งก่อนถึงคราวออกตามวาระได้ด้วยคะแนนเสียงไม่น้อยกว่ากึ่งหนึ่งของจำนวนผู้ถือหุ้นซึ่งมาประชุมและมีสิทธิออกเสียง
    และมีหุ้นนับรวมกันได้ไม่น้อยกว่ากึ่งหนึ่งของจำนวนที่ถือโดยผู้ถือหุ้นประชุมและมีสิทธิออกเสียง

(5) ศาลมีคำสั่งให้ออก

-   ในกรณีที่ตำแหน่งกรรมการว่างลงเพราะเหตุอื่น นอกจากถึงคราวออกตามวาระ
    ให้คณะกรรมการเลือกบุคคล
    ซึ่งมีคุณสมบัติและไม่มีลักษณะต้องห้ามเข้าเป็นกรรมการแทนในการประชุมคณะกรรมการคราวถัดไป

-   บุคคลซึ่งเข้าเป็นกรรมการแทน
    จะอยู่ในตำแหน่งกรรมการได้เพียงเท่าวาระที่ยังเหลืออยู่ของกรรมการที่ตนแทน

-   มติคณะกรรมการในการเลือกตั้งดังกล่าวข้างต้น
    ต้องประกอบด้วยคะแนนเสียงไม่น้อยกว่ากึ่งหนึ่งของกรรมการที่ยังเหลืออยู่ แต่หากปรากฏว่า
    ในกรณีที่ตำแหน่งกรรมการว่างลงจนเหลือน้อยกว่าจำนวนที่จะเป็นองค์ประชุมได้
    กรรมการที่เหลืออยู่จะกระทำการในนามของคณะกรรมการได้
    เฉพาะการจัดให้มีการประชุมผู้ถือหุ้น เพื่อเลือกตั้งกรรมการแทนตำแหน่งที่ว่างลงทั้งหมดเท่านั้น
    การประชุมดังกล่าวให้กระทำภายใน 1
    เดือนนับแต่วันที่จำนวนกรรมการว่างลงเหลือน้อยกว่าจำนวนที่จะเป็นองค์ประชุม
    และบุคคลซึ่งเข้าเป็นกรรมการแทนดังกล่าว
    จะอยู่ในตำแหน่งกรรมการได้เพียงเท่าวาระที่ยังเหลืออยู่ของกรรมการที่ตนแทน

-   กรรมการจะเป็นผู้ถือหุ้นของบริษัทฯ หรือไม่ก็ได้

-   ห้ามมิให้กรรมการหรือตัวแทนประกอบกิจการ
    เข้าเป็นหุ้นส่วนไม่จำกัดความรับผิดชอบเข้าเป็นกรรมการในนิติบุคคลอื่นที่มีสภาพอย่างเดียวกัน
    และเป็นการแข่งขันกับกิจการของบริษัทฯ หรือ บริษัทในเครือ

-   กรรมการต้องแจ้งให้บริษัททราบโดยไม่ชักช้า หากมีส่วนได้เสียในสัญญาใด ๆ
    ที่บริษัททำขึ้นหรือถือหุ้น หรือถือหุ้นกู้เพิ่มขึ้นหรือลดลงในบริษัท หรือบริษัทในเครือ

-   ในการประชุมคณะกรรมการ
    ต้องมีกรรมการเข้าร่วมประชุมไม่น้อยกว่ากึ่งหนึ่งจึงจะเป็นองค์ประชุม
    และการวินิจฉัยชี้ขาดของที่ประชุมให้ถือเสียงข้างมากของกรรมการที่เข้าร่วมประชุม

-   กรรมการคนหนึ่งมีเสียงหนึ่งในการลงคะแนน เว้นแต่กรรมการซึ่งมีส่วนได้เสียในเรื่องใด
    ไม่มีสิทธิออกเสียงในเรื่องนั้น
    ถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาด

    อำนาจหน้าที่ของคณะกรรมการบริหาร

-   ในการประชุมคณะกรรมการบริหาร ให้นำข้อกำหนดเกี่ยวกับองค์ประชุมและการประชุมของคณะ
    กรรมการ มาบังคับใช้โดยอนุโลม

-   คณะกรรมการบริหารมีอำนาจมอบหมายให้กรรมการบริษัทคนใดคนหนึ่งหรือหลายคนหรือบุคคลอื่น
    กระทำการอย่างใดอย่างหนึ่งแทนคณะกรรมการบริหารก็ได้

-   กรรมการบริหารมีสิทธิที่จะได้รับค่าตอบแทนตามที่คณะกรรมการกำหนด
    นอกเหนือจากได้รับในฐานะกรรมการ

    รายชื่อกรรมการ

  รายชื่อและประเภทของกรรมการ สำหรับงวดบัญชี สิ้นสุดวันที่ 31 กรกฎาคม 2557 ดังนี้

  รายชื่อ ตำแหน่ง ค่าตอบแทน

  นายหลัว เจิ้น จง ประธานกรรมการบริหาร -

  Mr. Lou Jen Chung President

  นางสาวไต้ เวน ลี รองประธานกรรมการบริหาร 2,600,763 บาท

  Miss Tai Wen Lee Vice President Director

  นางสาวได จวน หมิง กรรมการ 1,198,368 บาท

Miss Dai Juan Ming Director

ดร.วิจิตร สุพินิจ ประธานกรรมการตรวจสอบ 15,000 บาท

Dr.Vijit Supinit Chairman Of The Audit Committee นายแพทย์ชาญศิริ ซื่อตรง
เลขานุการกรรมการตรวจสอบ 20,000 บาท

Dr. Charnsiri Suetrong Audit Committee Secretary

นายณัฐวุฒิ เกียรติไชยากร กรรมการตรวจสอบ และกรรมการอิสระ 10,000 บาท

Mr. Nuttawut Kirtchaiyakorn Audit Committee,Independent Director

“กรรมการสองคนลงลายมือชื่อร่วมกัน โดย นางสาวไต้ เวน-ลี
ลงลายมือชื่อร่วมกับกรรมการดังต่อไปนี้ นางสาวได จวน หมิง หรือ นายณัฐวุฒิ เกียรติไชยากร
หรือดร.วิจิตร สุพินิจ ลงลายมือชื่อร่วมกันและประทับตราสำคัญของบริษัท”

  * หมายเหตุ * Note

  ค่าตอบแทนกรรมการบริษัทรวมจำนวน 3.84 ล้านบาท
  ผลตอบแทนกรรมการอยู่ในรูปของเงินเดือน, โบนัส, สวัสดิการ, เบี้ยประชุม

คณะกรรมการตรวจสอบ

  อำนาจหน้าที่คณะกรรมการตรวจสอบ

-   สอบทานให้บริษัทฯ มีการรายงานทางการเงินอย่างถูกต้อง และเปิดเผยอย่างเพียงพอ
    โดยการประสานงานกับผู้สอบบัญชีรับอนุญาตภายนอก
    และผู้บริหารที่รับผิดชอบจัดทำรายงานทางการเงินทั้งรายไตรมาสและประจำปี
    คณะกรรมการตรวจสอบอาจเสนอแนะให้ผู้สอบบัญชีรับอนุญาตสอบทาน หรือตรวจสอบรายการใด
    ๆ ที่เห็นว่าจำเป็น และเป็นเรื่องสำคัญในระหว่างการตรวจสอบบัญชีของบริษัท

-   สอบทานระบบการควบคุมภายในของบริษัทฯ ให้มีประสิทธิภาพ
    โดยอาศัยฝ่ายตรวจสอบภายในจะเป็นผู้นำเสนอรายงานต่าง ๆ

-   สอบทานการปฏิบัติของบริษัทฯ ให้เป็นไปตามกฎหมายว่าด้วยหลักทรัพย์ และตลาดหลักทรัพย์
    ข้อกำหนดของตลาดหลักทรัพย์ และกฎหมายที่เกี่ยวข้องกับธุรกิจของบริษัทฯ

-   พิจารณาคัดเลือก และเสนอแต่งตั้งผู้สอบบัญชีของบริษัทฯ
    รวมถึงพิจารณาเสนอค่าตอบแทนของผู้สอบบัญชี โดยคำนึงถึงความน่าเชื่อถือ
    ความเพียงพอของทรัพยากร และปริมาณงานตรวจสอบของสำนักงานตรวจสอบบัญชีนั้น
    รวมถึงประสบการณ์ของบุคลากรที่ได้รับมอบหมายให้ทำการตรวจสอบบัญชีของบริษัทฯ

-   พิจารณาเปิดเผยข้อมูลของบริษัทฯ
    อย่างถูกต้องและครบถ้วนในกรณีที่เกิดรายการเกี่ยวโยงหรือรายการที่มีความขัดแย้งทางผลประโยชน์

-   ดูแลไม่ให้เกิดความขัดแย้งทางผลประโยชน์

-   ปฏิบัติการอื่นใดตามที่คณะกรรมการบริษัทมอบหมาย และคณะกรรมการตรวจสอบเห็นชอบด้วย

-   คณะกรรมการตรวจสอบมีอำนาจในการตรวจสอบและสอบสวนเรื่องราวและผู้ที่เกี่ยวข้องภายในขอบเขตของอำนาจและหน้าที่
    คณะกรรมการตรวจสอบมีอำนาจในการว่าจ้างหรือนำเอาผู้เชี่ยวชาญเฉพาะด้านมาช่วยงานตรวจสอบและสอบสวนได้ตามที่คณะกรรมการตรวจสอบพิจารณาว่าเหมาะสมด้วยค่าใช้จ่ายของบริษัทฯ

-   คณะกรรมการตรวจสอบหรือคณะกรรมการบริษัทเป็นผู้คัดเลือกสมาชิกคณะกรรมการตรวจสอบ 1
    ท่าน ให้ดำรงตำแหน่งประธานกรรมการตรวจสอบ โดยมีวาระการดำรงตำแหน่งประธาน
    คราวละ 1 ปี ตามรอบระยะเวลาบัญชีของบริษัท และแต่งตั้งผู้จัดการฝ่ายตรวจสอบภายใน

-   คณะกรรมการตรวจสอบต้องประชุมอย่างน้อยปีละ 4 ครั้ง ณ ท้องที่อันเป็นที่ตั้งสำนักงานใหญ่
    สำนักงาน สาขา โรงงานหรือสถานที่ที่คณะกรรมการตรวจสอบกำหนดนัดหมาย

  รายชื่อคณะกรรมการตรวจสอบประกอบด้วย

  ดร.วิจิตร สุพินิจ ตำแหน่ง ประธานคณะกรรมการตรวจสอบ

  นายแพทย์ชาญศิริ ซื่อตรง ตำแหน่ง เลขานุการกรรมการตรวจสอบ

  นายณัฐวุฒิ เกียรติไชยากร ตำแหน่ง กรรมการตรวจสอบ

  กรรมการบริษัทฯ เป็นผู้มีอำนาจแต่งตั้งคณะกรรมการตรวจสอบ

  เลขานุการบริษัทฯ นางสาวดุษฎี แซ่ลี

  รายชื่อและตำแหน่งของผู้บริหาร สำหรับงวดบัญชี สิ้นสุด ณ วันที่ 31 กรกฎาคม 2557

  รายชื่อ ตำแหน่ง

  1. นายหลัว เจิ้น จง ประธานกรรมการบริหาร

  Mr. Lou Jen Chung President

2. นางสาวไต้ เวน ลี รองประธานกรรมการบริหาร/ผู้อำนวยการฝ่ายบริหาร

  Miss Tai Wen Lee Vice President Director/Chief Executive Officer

4. นายเหลียง เจิ้น เทียน ผู้จัดการฝ่ายผลิตและควบคุมการผลิต

Mr. Liang Chen-Tien Production Manager

5. นายธนเสฎฐ์ นันทโชคชวพันธ์ ผู้จัดการฝ่ายตรวจสอบคุณภาพสินค้า และวิจัยพัฒนา

Mr. Thanaseth Nantachockchaowaphunt Quality Control Manager and R & D
Manager

6. นายกิตติ กนกอุดมทรัพย์ ผู้จัดการฝ่ายบัญชีและการเงิน

Mr. Kitti Kanokudomsap Accounting Manager

7. นางหลิน ขวั่น หุ้ย ผู้จัดการฝ่ายการตลาด

Mrs. Lin Kuan Hui Sales Marketing Manager

8. นางสาวได จวน หมิง ผู้จัดการฝ่ายจัดซื้อ

Ms. Dai Juan-Ming Purchasing Manager

9. นางสาวรุ่งธารา หอมกลิ่น ผู้จัดการฝ่ายบุคคลและธุรการ

Miss. Rungtara Homklin Human Resources and General Affair Manager

การกำกับดูแลกิจการ (Code of Best Practice)

ในช่วงเวลาที่ผ่านมาบริษัทฯ ได้ปฏิบัติตาม CODE OF BEST PRACTICES ของกลต. ทุกประการ
เนื่องจากบริษัทฯ เป็นบริษัทจดทะเบียนในตลาดหลักทรัพย์แห่งประเทศไทย
ซึ่งตลาดหลักทรัพย์แห่งประเทศไทย ได้มีแนวทางให้บริษัทจดทะเบียนในตลาดได้ปฏิบัติอยู่แล้ว
จึงมั่นใจได้ว่า บริษัทฯ มีมาตรฐานการจัดการที่ดี และผู้บริหารของบริษัทฯ มีความรู้ ความสามารถ
มีประสบการณ์ในการบริหาร รวมทั้งได้ปฏิบัติอย่างถูกต้องตามนโยบายบริษัทฯ
ทั้งนี้เพื่อประโยชน์สูงสุดต่อบริษัทฯ และผู้ถือหุ้นของบริษัทฯ
โดยมีรายละเอียดหลักการกำกับดูแลกิจการที่ดี 15 ข้อดังต่อไปนี้

1.  นโยบายเกี่ยวกับการกำกับดูแลกิจการ

คณะกรรมการบริษัทฯ มีนโยบาย ที่ให้ความมั่นใจว่า
บริษัทจะดำเนินธุรกิจตามมาตรฐานการกำกับดูแลที่ดีอย่างถูกต้องตามกฎหมาย และมีจริยธรรม
ในการปฏิบัติหน้าที่
คณะกรรมการบริษัทจะมอบหมายหน้าที่รับผิดชอบที่สำคัญนี้ให้แก่คณะกรรมการบริหาร
และคณะกรรมการตรวจสอบ โดยมีการแยกอำนาจหน้าที่ระบุไว้อย่างชัดเจน
อย่างไรก็ตามคณะกรรมการยังคงรับผิดชอบอย่างเต็มที่ในการดำเนินงานของบริษัท

2.  สิทธิและความเท่าเทียมกันของผู้ถือหุ้น

ในการเรียกประชุมผู้ถือหุ้นแต่ละครั้งบริษัทได้จัดส่งหนังสือเชิญประชุมระบุถึงวาระที่จะพิจารณาความเห็นของคณะกรรมการบริษัท
ตลอดจนข้อมูลต่าง ๆที่เกี่ยวข้องให้ผู้ถือหุ้นอย่างน้อย 7
วันล่วงหน้าก่อนวันประชุมเพื่อให้ผู้ถือหุ้นมีเวลาเพียงพอในการพิจารณาและศึกษาข้อมูลสำหรับเข้าร่วมประชุม
ในกรณีที่ผู้ถือหุ้นไม่สามารถเข้าร่วมประชุมด้วยตนเองได้ ผู้ถือหุ้นสามารถมอบฉันทะให้แก่บุคคลใด ๆ
เพื่อเข้าร่วมประชุม
และออกเสียงลงคะแนนแทนตนเพื่อนำส่งการออกเสียงลงคะแนนของตนในแต่ละวาระของการประชุมในระหว่างการประชุมผู้ถือหุ้นจะถูกเชิญให้สอบถามต่อคณะกรรมการบริษัทโดยมีการจัดสรรเวลาอย่างพอเพียง
มีการบันทึกรายงานการประชุมอย่างถูกต้อง และจัดเก็บอย่างครบถ้วน
และรายงานถูกส่งให้ผู้ถือหุ้นเพื่อพิจารณาในคราวถัดไป

3.  สิทธิของผู้มีส่วนได้เสียกลุ่มต่าง ๆ

บริษัทได้ให้ความสำคัญต่อสิทธิของผู้มีส่วนได้เสียทุกกลุ่ม ไม่ว่าจะเป็นผู้มีส่วนได้เสียภายใน ได้แก่
พนักงาน และผู้บริหารของบริษัท หรือผู้มีส่วนได้เสียภายนอก ได้แก่คู่แข่ง เจ้าหนี้
ภาครัฐและหน่วยงานอื่น ๆ ที่เกี่ยวข้องเนื่องจากบริษัทตระหนักถึงแรงสนับสนุนจากผู้มีส่วนได้เสียต่าง
ๆ ซึ่งจะสร้างความสามารถในการแข่งขันและสร้างกำไรให้กับบริษัท
ซึ่งถือว่าเป็นการสร้างความสำเร็จในระยะยาวของบริษัทได้

4.  การประชุมผู้ถือหุ้น

  ในปี 2556 บริษัทจัดให้มีการประชุมผู้ถือหุ้น 1 ครั้ง คือการประชุมสามัญผู้ถือหุ้นประจำปี
  ในการดำเนินการประชุมดังกล่าว ประธานในที่ประชุมได้สนับสนุนให้ผู้ถือหุ้นแสดงความคิดเห็น
  หรือสอบถามคำถามหากมี
  โดยได้จัดสรรเวลาสำหรับช่วงดังกล่าวอย่างพอเพียงเพื่อเปิดโอกาสให้ผู้ถือหุ้นได้นำเสนอต่อที่ประชุม
  ประธานในที่ประชุมดำเนินการประชุมตามลำดับการประชุมและไม่เพิ่มวาระการประชุมโดยไม่แจ้งให้ผู้ถือหุ้นทราบล่วงหน้า

5.  ภาวะผู้นำและวิสัยทัศน์

คณะกรรมการบริษัทประกอบด้วยกรรมการที่มี วิสัยทัศน์ ความรู้ ความสามารถ และประสบการณ์
ในการดำเนินธุรกิจทำหน้าที่กำหนดนโยบาย และมีความเป็นอิสระในการตัดสินใจ เพื่อประโยชน์
ของบริษัทและผู้ถือหุ้นฝ่ายจัดการ

มีหน้าที่รับผิดชอบการดำเนินงานของบริษัท ตามที่ได้รับนโยบายจากคณะกรรมการบริษัท
และรายงานต่อคณะกรรมการบริษัท
คณะกรรมการบริษัทมีหน้าที่รายงานการดำเนินงานของบริษัทต่อผู้ถือหุ้น

6.  ความขัดแย้งและผลประโยชน์

เพื่อป้องกันการเกิดความขัดแย้งทางผลประโยชน์ของรายการระหว่างบริษัทฯ กับบุคคลที่เกี่ยวโยงกัน
รายการดังกล่าวจะผ่านการพิจารณาอย่างถี่ถ้วน โดยคณะกรรมการการตรวจสอบ
และหากจำเป็นก็ต้องได้รับการอนุมัติจากที่ประชุมคณะกรรมการบริษัทฯ และที่ประชุมผู้ถือหุ้น
ซึ่งบริษัทฯ ได้ถือปฏิบัติตามข้อกำหนด และหลักเกณฑ์ ของตลาดหลักทรัพย์ เสมอ

7.  จริยธรรมทางธุรกิจ

บริษัทฯ
มีความเชื่ออย่างยิ่งว่าการดำเนินธุรกิจอย่างมีจริยธรรมเป็นหลักสำคัญในความเจริญเติบโตอย่างยั่งยืนของบริษัทฯ
เพื่อประโยชน์ในการส่งเสริมและสนับสนุนจริยธรรมทางธุรกิจที่ดีตลอดทั้งองค์กร บริษัทฯ
ได้จัดทำมาตรฐานการปฏิบัติงานและการดำเนินงาน (Standard Operating Procedures)
และจริยธรรมในการดำเนินธุรกิจขึ้นเป็นลายลักษณ์อักษร และแจกจ่ายให้แก่พนักงานทุกคนของบริษัทฯ

8.  การถ่วงดุลของกรรมการที่ไม่เป็นผู้บริหาร

  คณะกรรมการบริษัทมี 8 ท่าน ประกอบด้วยกรรมการที่เป็นผู้บริหาร 3 ท่าน ที่ไม่เป็นผู้

บริหาร 2 ท่าน และกรรมการที่เป็นอิสระ 3 ท่าน

9.  การรวมหรือแยกตำแหน่ง

ถึงแม้นว่าบริษัทฯ
เห็นว่าเหมาะสมในการที่ประธานกรรมการบริหารเป็นบุคคลเดียวกับประธานกรรมการบริษัท
แต่การให้อำนาจบุคคลหนึ่งมากเกินไป บริษัทฯ ถือเป็นเรื่องละเอียดอ่อน ดังนั้น
การตัดสินใจในเรื่องสำคัญจะต้องได้รับอนุมัติจากที่ประชุมคณะกรรมการบริษัทฯ

10. ค่าตอบแทนของกรรมการและผู้บริหาร

ค่าตอบแทนในรอบปี 2557 กรรมการบริษัท กรรมการบริหาร และผู้บริหาร ได้รับผลตอบแทนดังนี้ -
กรรมการบริษัท และกรรมการบริหาร ได้รับผลประโยชน์จากบริษัท เป็นเงินเดือน โบนัส สวัสดิการ
และค่าเบี้ยประชุมเป็นเงินรวมทั้งสิ้น 3.84 ล้านบาท

- ผู้บริหาร ได้รับค่าตอบแทนเป็นเงินเดือน สวัสดิการ และโบนัส เป็นเงินรวมทั้งสิ้น 2.63
ล้านบาท

11. การประชุมคณะกรรมการ

บริษัทฯ มีการประชุมคณะกรรมการบริษัทอย่างน้อย 4 ครั้งในแต่ละปี
และมีการเรียกประชุมพิเศษเพิ่มตามความจำเป็น หนังสือเชิญประชุมพร้อมระเบียบวาระการประชุม
และข้อมูลที่จำเป็นเพื่อประกอบการพิจารณาในแต่ละวาระได้ถูกส่งให้แก่กรรมการล่วงหน้าเพื่อให้กรรมการมีเวลาเพียงพอในการเตรียมตัวเพื่อการหารือในรายละเอียด
ปกติการประชุมจะใช้เวลาประมาณ 1-2 ชั่วโมง มีการจดบันทึกการประชุมอย่างพิถีพิถัน
และส่งให้กรรมการทุกท่านเพื่อให้การรับรอง
รายงานการประชุมถูกจัดเก็บอย่างเป็นระบบและง่ายในการค้นหาหากต้องการ
โดยเลขานุการบริษัทฯ

12. คณะอนุกรรมการ

คณะกรรมการบริษัทได้ให้ความสำคัญในเรื่องการกำกับดูแลกิจการที่ดี มีมาตรฐานเป็นสากล
และความสอดคล้องกับนโยบายของตลาดหลักทรัพย์แห่งประเทศไทย
โดยได้จัดตั้งคณะกรรมการตรวจสอบ คณะกรรมการกำหนดค่าตอบแทนกรรมการ
และคณะกรรมการสรรหา เพื่อทำหน้าที่กำกับดูแลการดำเนินงานด้านต่าง ๆ
โดยเฉพาะคณะกรรมการตรวจสอบ
ซึ่งเป็นองค์ประกอบสำคัญส่วนหนึ่งของนโยบายการกำกับดูแลกิจการที่ดี
ประกอบด้วยกรรมการที่เป็นอิสระ และมีคุณสมบัติตามข้อกำหนดของตลาดหลักทรัพย์แห่งประเทศไทย
จำนวน 3 ท่าน เพื่อปฏิบัติหน้าที่ตามข้อบังคับว่าด้วยคณะกรรมการตรวจสอบ
และปฏิบัติหน้าที่ตามที่ได้รับมอบหมายจากคณะกรรมการบริษัทรวมถึงการสอบทานรายงานทางการเงินอย่างถูกต้อง
และเปิดเผยเพียงพอ

13. การควบคุม และการตรวจสอบภายใน

บริษัทฯ ได้ตระหนักถึงความสำคัญของระบบการควบคุมภายในที่มีประสิทธิภาพ
โดยเฉพาะในระบบการบริหารงาน และระบบปฏิบัติการ ดังนั้นจึงได้กำหนดภาระหน้าที่
และความรับผิดชอบของผู้ปฏิบัติงาน ผู้บริหารไว้อย่างชัดเจน
มีการดูแลป้องกันการใช้ทรัพย์สินของบริษัทฯ และมีการแบ่งแยกหน้าที่ผู้ปฏิบัติงาน
และผู้ติดตามประเมินผลงานแยกออกจากกัน
เพื่อให้เกิดการถ่วงดุลและตรวจสอบระหว่างกันอย่างเหมาะสม
นอกจากนี้ยังมีการตรวจสอบด้านระบบการบริหารทางการเงินด้วย

ฝ่ายตรวจสอบภายในทำหน้าที่ในการตรวจสอบและสอดส่องการดำเนินงานของบริษัทฯ
ให้เป็นไปตามแนวนโยบายของบริษัทฯ ตลอดจนเป็นไปตามกฎหมายและข้อกำหนดที่เกี่ยวข้อง
ฝ่ายตรวจสอบภายในทำงานอย่างเป็นอิสระ
และรายงานผลการตรวจสอบโดยตรงต่อคณะกรรมการตรวจสอบ
การดำเนินการแก้ไขในเรื่องที่บกพร่องฝ่ายบริหารได้ดำเนินการแก้ไขอย่างทันทีทันใด

14. รายงานของคณะกรรมการ

คณะกรรมการบริษัทเป็นผู้รับผิดชอบต่อผู้ถือหุ้นในงบการเงินรวมของบริษัท
ตลอดจนสารสนเทศทางการเงินที่ปรากฏในรายงานประจำปี
งบการเงินดังกล่าวถูกจัดทำขึ้นอย่างรอบคอบตามมาตรฐานการบัญชีที่รับรองทั่วไป

โดยมีบริษัทผู้สอบบัญชีในระดับสากลทำการสอบทานงบการเงินรายไตรมาสทุกไตรมาสรวมทั้งตรวจสอบงวดปีอย่างครบถ้วน
ข้อมูลสำคัญที่เกี่ยวข้องกับงบการเงิน ถูกเปิดเผยอย่างชัดเจน
และครบถ้วนในหมายเหตุประกอบงบการเงิน

จากการที่บริษัทฯ ได้จัดให้มีนโยบายในเรื่องต่าง ๆ และจัดให้มีระบบการควบคุมภายในที่ดี
รวมทั้งการทำงานของผู้ตรวจสอบภายในและภายนอกคณะกรรมการบริษัท ฯ
มีความพึงพอใจในความครบถ้วนและถูกต้องเชื่อถือได้ของรายงานทางบการเงิน
และการดำรงไว้ซึ้งสินทรัพย์ของบริษัทฯ
ยิ่งไปกว่านั้นคณะกรรมการตรวจสอบยังทำหน้าที่สอบทานรายงานทางการเงิน
และการปฏิบัติด้านการควบคุมภายในโดยตรงร่วมกับผู้สอบบัญชีภายนอกเพื่อความยุติธรรม
“ความเห็นของคณะกรรมการเกี่ยวกับระบบควบคุมภายในของบริษัท”
ถูกเปิดเผยไว้ในรายงานประจำปี 2557 ของบริษัทฯ

15. ความสัมพันธ์กับผู้ลงทุน

บริษัทฯ เปิดเผยข้อมูลทั่วไปและข้อมูลทางการเงินอย่างถูกต้อง ครบถ้วน โปร่งใส และทันท่วงที
โดยเฉพาะข้อมูลที่อาจมีผลกระทบต่อราคาหลักทรัพย์ การเผยแพร่ข้อมูลข่าวสารต่าง ๆ ไปสู่ผู้ลงทุน
ผู้ถือหุ้น และผู้ที่เกี่ยวข้อง ได้กระทำผ่านตลาดหลักทรัพย์แห่งประเทศไทย
แล0ะผ่านการเปิดเผยข้อมูลผ่านสื่ออิเลคโทรนิค ผู้บริหารของบริษัทฯ
ให้ความสำคัญกับผู้ลงทุนรายย่อย ผู้ถือหุ้นรวมถึงนักวิเคราะห์หลักทรัพย์
และหน่วยงานภาครัฐโดยผู้บริหารทุกท่านยินดีให้ข้อมูลที่เป็นประโยชน์

นโยบายการดูแลเกี่ยวกับการใช้ข้อมูลภายใน

บริษัทฯ มีวิธีควบคุมผู้บริหารในการนำข้อมูลภายในของบริษัทฯ ไปใช้เพื่อประโยชน์ส่วนตัว
หรือนำข้อมูลไปใช้เพื่อสร้างความเสียหายให้กับบริษัทฯ โดยบริษัทฯ
มีนโยบายจำกัดการใช้ข้อมูลภายในให้อยู่ในวงเฉพาะผู้บริหารระดับกลางถึงระดับสูงที่เกี่ยวข้องภายในฝ่ายเท่านั้น
สำหรับงบการเงินที่ได้รับการตรวจสอบแล้วนั้น จะถูกเก็บรักษาไว้ที่ผู้บริหารระดับสูง
และผู้บริหารที่ต้องมีส่วนรับผิดชอบโดยตรง
ก่อนประกาศสู่สาธารณชนผ่านตลาดหลักทรัพย์แห่งประเทศไทย สำหรับข้อมูลที่เป็นความลับอื่น ๆ
บริษัทฯ จะมีการจัดประชุมเพื่อพิจารณา
แก้ไขและปรับปรุงเฉพาะระดับผู้จัดการฝ่ายที่เกี่ยวข้องกับเรื่องนั้น ๆ ร่วมกับผู้บริหารระดับสูง
บริษัทฯ มีนโยบายเข้มงวดและได้รับความร่วมมืออย่างดีเยี่ยมจากผู้บริหารระดับสูงทุกท่าน
หากเกิดกรณีการใช้ข้อมูลภายในไปในทางที่ไม่สมควร
ฝ่ายบริหารจะมีบทลงโทษบุคคลผู้นั้นอย่างรุนแรง ประกอบกับวัฒนธรรมขององค์กร
บุคคลผู้ซึ่งกระทำความผิดจะไม่ได้รับการยอมรับและเป็นที่รังเกียจของผู้ร่วมงาน
ส่งผลทำให้ไม่ได้รับความร่วมมือใด ๆ ทั้งจากผู้ร่วมงานและจากกลุ่มพนักงานทั้งหมด
อันถือว่าเป็นบทลงโทษทางสังคม ซึ่งรุนแรงที่สุดที่บุคคลผู้หนึ่งจะพึงได้รับอีกด้านหนึ่ง

บริษัทฯ ได้แจ้งให้ผู้บริหารในฝ่ายต่าง ๆ ทราบถึงหน้าที่ที่ผู้บริหารต้องจัดทำ
และส่งรายงานการถือครองหลักทรัพย์
และรายงานการเปลี่ยนแปลงการถือหลักทรัพย์ของบริษัทของตน คู่สมรส
และบุตรที่ยังไม่บรรลุนิติภาวะตามแบบและภายในเวลาที่กำหนดในข้อบังคับว่าด้วยการรายงานการถือหลักทรัพย์
และกำหนดให้ผู้บริหาร
ส่งสำเนารายงานดังกล่าวให้บริษัทในวันเดียวกับวันที่รายงานต่อสำนักงานคณะกรรมการกำกับหลักทรัพย์และตลาดหลักทรัพย์
และตลาดหลักทรัพย์แห่งประเทศไทย

บุคลากร

เนื่องจากบริษัทประสบปัญหาลูกค้ารายใหญ่ยกเลิกคำสั่งซื้อ ทำให้มีการลดจำนวนพนักงานจำนวนมาก
ณ วันที่ 31 กรกฎาคม 2557 บริษัทฯ มีพนักงานทั้งสิ้นรวม 15 คน ประกอบด้วย
พนักงานในสำนักงาน จำนวน 8 คน ได้แก่

ฝ่ายบัญชีการเงิน ฝ่ายพัฒนาบุคลากร ฝ่ายการตลาด ฝ่ายจัดซื้อ
ฝ่ายวิจัยและพัฒนาผลิตภัณฑ์/ควบคุมคุณภาพ ฝ่ายวางแผน

การผลิต ฝ่ายธุรการ เป็นต้น พนักงานสายการผลิตทางอ้อมจำนวน -
คนพนักงานสายการผลิตทางตรงจำนวน 7 คน

ค่าตอบแทนพนักงาน

ในปีที่ผ่านมาบริษัทฯ มีการจ่ายเงินเดือน ค่าแรง ค่าล่วงเวลา เงินรางวัลพิเศษ โบนัส
ให้กับพนักงานประจำและพนักงานชั่วคราวทั้งสิ้นจำนวน 3.41 ล้านบาท

ข้อพิพาทด้านแรงงาน

บริษัทฯ ไม่มีข้อพิพาทด้านแรงงานที่เป็นสาระสำคัญต่องบการเงิน
เพราะบริษัทได้จ่ายชดเชยการให้ออกจากงานตามกฎหมายแรงงาน และในปีที่ผ่านๆ
มาบริษัทใช้บริการของบริษัทฯ รับจัดหาแรงงาน ซึ่งทำเป็นสัญญาเป็นปีต่อปี ในช่วงที่บริษัทฯ
มีการผลิตน้อยลง บริษัทฯ สามารถเลิกจ้างได้โดยบริษัทฯ ไม่ต้องรับภาระเกี่ยวกับปัญหาด้านแรงงาน
เพราะแรงงานเหล่านี้ไม่ใช่พนักงานของบริษัทฯ

นโยบายในการพัฒนาพนักงาน

บริษัทฯ ให้ความสำคัญกับการพัฒนาบุคลากรมาก เพราะบุคลากรที่มีความรู้
มีความสามารถย่อมนำพาองค์กรไปสู่ความสำเร็จตามที่บริษัทฯ ได้ตั้งเป้าหมายไว้ บริษัทฯ
จึงมีการพัฒนาบุคลากรของบริษัทฯให้มีการพัฒนาความรู้ความสามารถอยู่อย่างสม่ำเสมอ
โดยจัดให้มีการอบรมพนักงานในระดับต่าง ๆ ทั้งภายในและภายนอกบริษัทฯ
เพื่อเป็นการพัฒนาทักษะความรู้ความสามารถให้กับพนักงานบริษัทฯ

ความรับผิดชอบต่อสังคม

บริษัทฯ ยึดถือการดำเนินธุรกิจภายใต้หลักจริยธรรมและการจัดการที่ดี ควบคู่ไปกับ
การใส่ใจดูแลรักษาสังคมและ

สิ่งแวดล้อม เพี่อนำไปสู่การพัฒนาธุรกิจอย่างยังยืน
โดยบริษัทฯให้ความสำคัญกับการสนับสนุนพัฒนาการด้านการศึกษา

(Education) การส่งเสริมสุขภาพ และความปลอดภัย (Safety and Health)
การอนุรักษ์สิ่งแวดล้อม (Environment) การ

สืบสานศิลปะและวัฒนธรรม (Arts and Culture) รวมทั้งการการพัฒนาสังคม (Social
Development) โครงการเพื่อสังคม

ของเรา มีจุดมุ่งหมายเพื่อตอบสนองความต้องการที่สำคัญของชุมชน ในแนวทางที่เข้ากันได้

การควบคุมภายในและการบริหารจัดการความเสี่ยง

การควบคุมภายใน

บริษัทฯได้มีการพัฒนาระบบการควบคุมภายในมาเป็นเวลาหลายปีโดยมีวัตถุประสงค์เพื่อปรับปรุงประสิทธิภาพในการดำเนินกิจการควบคู่ไปกับการป้องกันและค้นหาความบกพร่องและความผิดพลาดที่เกิดขึ้นแม้ว่าระบบการควบคุมภายในของบริษัทฯ
จะเป็นที่น่าพอใจในระดับหนึ่ง แต่คณะกรรมการควบคุมภายใน คณะกรรมการบริษัทฯ
และฝ่ายจัดการก็ยังพยายามที่จะพัฒนาระบบให้ดีขึ้นต่อไป โครงสร้างการควบคุมภายในของบริษัทฯ
แบ่งออกเป็น 3 ระดับดังต่อไปนี้

1. คณะกรรมการตรวจสอบ ประกอบไปด้วยกรรมการ 3 ท่าน ได้แก่ ดร.วิจิตร สุพินิจ,
นายแพทย์ชาญศิริ ซื่อตรง และนายณัฐวุติ เกียรติไชยากร ล้วนแต่เป็นกรรมการอิสระจากภายนอก
ซึ่งเป็นตัวแทนของสาธารณชน มีหน้าที่สอดส่องดูแลการดำเนินการของบริษัทฯ และบริษัทย่อย
โดยผ่านแผนกตรวจสอบภายในของบริษัทฯ โดยเฉพาะอย่างยิ่งรายการระหว่างกันของบริษัทฯ
กับบริษัทอื่น ๆ ที่เกี่ยวข้อง

2. แผนกควบคุมภายในบริษัทฯ ได้จัดตั้งแผนกควบคุมภายในขึ้นในปี 2542
เพื่อทำงานร่วมกับคณะกรรมการตรวจสอบ
โดยมีการวางระบบการตรวจสอบและรายงานเพื่อการควบคุมที่ดี
อันประกอบไปด้วยการประเมินความเสี่ยงที่เกิดจากปัจจัยทั้งภายในและภายนอกอันจะมีผลต่อบริษัทฯ
ทั้งในแง่ของการเจริญเติบโต ความสามารถในการทำกำไร
และสถานภาพทางการเงินทั้งในปัจจุบันและอนาคตของบริษัทฯ
การประเมินความเสี่ยงจากสภาพแวดล้อมของการตรวจสอบภายในบริษัท รวมถึงระบบต่าง ๆ
ภายในบริษัทฯ ทั้งในการผลิตและการจัดการ จุดควบคุมของการจัดการจะรวมถึงลูกหนี้การค้า
เจ้าหนี้การค้า การเก็บสินค้า การสั่งซื้อวัตถุดิบ การนำเข้าและการส่งออก การลงบัญชี
รายการทรัพย์สิน การวิเคราะห์ต้นทุน การผลิต และการพนักงาน
จากภาวการณ์ของบริษัทในปัจจุบันทำให้ฝ่ายตรวจสอบภายในต้องช่วยทำหน้าที่ด้านอื่นๆ ในบริษัทด้วย
เพราะบุคลากรในบริษัทได้ลดลงอย่างมาก ในอนาคตเมื่อบริษัทกลับเข้าสู่ภาวะปกติ
ฝ่ายตรวจสอบภายในก็พร้อมที่จะกลับสู่การทำงานตามปกติ

3. ผู้บริหารของบริษัทฯ มีนโยบายให้ฝ่ายตรวจสอบภายใน
ทำหน้าที่ตรวจสอบระบบการควบคุมภายในของทุกหน่วยงานในบริษัทฯ
ว่าจุดมีใดบ้างที่ต้องทำการปรับปรุงแก้ไขให้มีประสิทธิภาพ
และสอดคล้องกับวิธีการปฏิบัติงานในปัจจุบัน โดยจะมีการรายงานผลการตรวจสอบภายใน
ตลอดจนข้อเสนอแนะต่าง ๆ ส่งให้กับผู้บริหารระดับสูง
และหน่วยงานที่เกี่ยวข้องเพื่อประชุมหาข้อสรุป และทำการปรับปรุงแก้ไขอย่างต่อเนื่อง

ในรอบระยะเวลาปี 2556 คณะกรรมการตรวจสอบได้มีการประชุมเพื่อพิจารณา
และได้นำเสนอต่อคณะกรรมการบริษัทในเรื่องต่าง ๆ ดังต่อไปนี้ :

1.  การสอบทานงบการเงิน โดยสอบทานงบการเงินรายไตรมาส และประจำปี 2557 ของบริษัท
    คอมพาสส์ อีสต์ อินดัสตรี้ (ประเทศไทย) จำกัด(มหาชน) และงบการเงินรวมของบริษัทฯ

2.  การกำกับดูแลและพัฒนาระบบการควบคุมภายใน
    โดยวางแผนงานการตรวจสอบให้มีการสอบทานด้วยความเหมาะสมกับฝ่ายตรวจสอบภายในและฝ่ายบริหารที่เกี่ยวข้อง
    เพื่อปรับปรุงให้ระบบควบคุมภายในมีประสิทธิภาพยิ่งขึ้น

3.  การสอบทานระบบการบริหารความเสี่ยงและปัจจัยอื่นที่อาจมีผลกระทบอย่างมีนัยสำคัญต่อการดำเนินธุรกิจของบริษัท
    เช่นการปฏิบัติตามกฎหมายที่เกี่ยวข้องการปฏิบัติตามหลักการกำกับดูแลกิจการที่ดีเพื่อหารือและแลกเปลี่ยน

  ข้อคิดเห็นเกี่ยวกับผลการตรวจสอบการประเมินคุณภาพในด้านต่าง ๆ และความเพียงพอของระบบ
  การควบคุม

  ภายใน

4.  การพิจารณาแต่งตั้งผู้สอบบัญชีประจำปี 2558 โดยให้ข้อเสนอแนะ
    ชื่อผู้สอบบัญชีรวมทั้งสอบทานคุณสมบัติของผู้สอบบัญชีให้ถูกต้องตามประกาศของ ก.ล.ต. และ
    ตลท. แล้วเสนอต่อคณะกรรมการเพื่อนำเสนอในที่ประชุมผู้ถือหุ้นของบริษัท
    พิจารณาลงมติแต่งตั้งต่อไป

การบริหารจัดการความเสี่ยง

บริษัทใช้กระบวนการประเมิน
และบริหารจัดการความเสี่ยงในทุกด้านทุกส่วนของธุรกิจโดยบริษัทมีวิธีการและขั้นตอนที่ดีในการวิเคราะห์
และประเมินปัจจัยความเสี่ยงที่สำคัญอันอาจส่งผลกรทบต่อบริษัทฯ
รวมถึงกำหนดมาตรการในการจัดทำ
หรือลดความรุนแรงจากผลกระทบดังกล่าวในระบบงานของบริษัทฯ
การบริหารจัดการความเสี่ยงเป็นส่วนประกอบที่ต้องตระหนักด้วยเสมอ
ในการกำหนดระบบการปฏิบัติงานทุกส่วนงานของบริษัทฯ
โดยคำนึงถึงปัจจัยความเสี่ยงทั้งภายในภายนอกตลอดจนกระบวนการติดตาม
และตรวจสอบให้มีการปฏิบัติตามแผนการบริหารจัดการความเสี่ยง

รายการระหว่างกัน

รายการระหว่างกันในช่วง 12 เดือนของปี 2557และปี 2556

+-------+-------+-------+---------+----------------+----------+------+
| ชื่อ    | ปี     | ปี     | รายการร | ความสัมพันธ์      | เงื่อ      | หมา  |
|       | 2557  | 2556  | ะหว่างกัน |                | นไขในการ | ยเหตุ |
|       |       |       |         |                | ทำรายการ |      |
|       |       |       |         |                | ระหว่างกัน |      |
+-------+-------+-------+---------+----------------+----------+------+
|       | (พ    | (พ    |         |                |          |      |
|       | ันบาท) | ันบาท) |         |                |          |      |
+-------+-------+-------+---------+----------------+----------+------+
| บริษัทซ | 50    | -     | เ       | บริษัทถือหุ้นร้อยละ  | บริษัทย่อย  |      |
| ี.อี.ไอ | 3,626 |       | งินให้กู้ยืม | 99.99          | คิดดอกเบี้ย |      |
| .(เชีย |       | -     |         |                | ร้อยละ    |      |
| งใหม่) | 1     |       | ดอกเ    |                | 3.5ต่อปี   |      |
| จำกัด  | 5,272 |       | บี้ยค้างรับ |                |          |      |
| (บริษ  |       |       |         |                |          |      |
| ัทย่อย) |       |       |         |                |          |      |
+-------+-------+-------+---------+----------------+----------+------+
| บริษัท  | 3     | 4     | CUL     | เป็นตัวแทนจำห    | เ        |      |
| ค     | 7,797 | 2,788 | ค้างชำ   | น่ายภายในประเทศ | งื่อนไขทาง |      |
| ัลมิเนท |       |       | ระค่าสินค | มีกรรมการ       | การค้าปกติ |      |
| แอรี่   |       |       | ้ากับบริษัท | ท่านหนึ่งของบริษัทฯ | เหมือ     |      |
| จำกัด  |       |       |         | ม              | นที่ทำกับบุค |      |
| (CUL) |       |       |         | ีส่วนร่วมในการประ | คลภายนอก |      |
|       |       |       |         | สานงานด้านการตล | ราคา     |      |
|       |       |       |         | าดในบริษัทดังกล่าว | ทุนบวกกำไ |      |
|       |       |       |         | (เฉพาะสิน       | รส่วนที่เพิ่ม |      |
|       |       |       |         | ค้าที่ซื้อจากบริษัทฯ) | ร้อยละ    |      |
|       |       |       |         |                | 5-18     |      |
|       |       |       |         |                | ส        |      |
|       |       |       |         |                | ินค้านานรา |      |
|       |       |       |         |                | คาทุนหักส่ว |      |
|       |       |       |         |                | นลดร้อยละ |      |
|       |       |       |         |                | 40-50    |      |
+-------+-------+-------+---------+----------------+----------+------+
|       | 2     | 4     | บ       |                |          |      |
|       | 5,782 | 5,004 | ริษัทขายส |                |          |      |
|       |       |       | ินค้าให้กับ |                |          |      |
|       |       |       | CUL     |                |          |      |
+-------+-------+-------+---------+----------------+----------+------+
|       | 1,800 | 1,800 | บริษ     |                | เ        |      |
|       |       |       | ัทคิดค่าเช |                | งื่อนไขทาง |      |
|       |       |       | ่าพื้นที่และ |                | การค้าปกติ |      |
|       |       |       | ค่าสาธาร |                | เหมือ     |      |
|       |       |       | ณูปโภคกับ |                | นที่ทำกับบุค |      |
|       |       |       | CUL     |                | คลภายนอก |      |
|       |       |       |         |                | (ร       |      |
|       |       |       |         |                | าคาตลาด) |      |
+-------+-------+-------+---------+----------------+----------+------+
|       | -     | 2,000 | บริษัทจ่าย |                | ราคาต    |      |
|       |       |       | ค่าส่งเสร |                | ามสัญญาที่ต |      |
|       |       |       | ิมการขาย |                | กลงร่วมกัน |      |
|       |       |       | ให้CUL   |                |          |      |
+-------+-------+-------+---------+----------------+----------+------+
| บริษัท  | 921   | 270   | บริษัทเช่า | กรรม           | ราคาต    |      |
| คอ    |       |       | สำนักงาน | การและผู้ถือหุ้นร่วม | ามสัญญาที่ต |      |
| มพาสส์ |       |       | และ     |                | กลงร่วมกัน |      |
| อีสต์   |       |       | ห้องชุดที่พ |                |          |      |
| แลนด์  |       |       | ักพนักงาน |                |          |      |
| ด     |       |       |         |                |          |      |
| ิเวลลอ |       |       |         |                |          |      |
| ปเม้นท์ |       |       |         |                |          |      |
| จำกัด  |       |       |         |                |          |      |
| (CEL) |       |       |         |                |          |      |
+-------+-------+-------+---------+----------------+----------+------+
|       | -     | 30    | บริษัทค้าง |                |          |      |
|       |       |       | ค่าเช่ากับ |                |          |      |
|       |       |       | CEL     |                |          |      |
+-------+-------+-------+---------+----------------+----------+------+

1) เมื่อวันที่ 8 ธันวาคม 2551
บริษัทและบริษัทที่เกี่ยวข้องกันดังกล่าวได้มีข้อตกลงการชำระหนี้คงค้างส่วนที่เกินกำหนดชำระ
(ประมาณ 46 ล้านบาท ณ วันที่ 31 ตุลาคม 2551) โดยการแบ่งจ่ายรายเดือน 24 งวด งวดละ
2 ล้านบาท (รวมดอกเบี้ยที่คิดระหว่างกันร้อยละ 3 ต่อปี) เริ่มตั้งแต่เดือนพฤศจิกายน 2551
และตกลงจ่ายชำระแล้วเสร็จในเดือนตุลาคม 2553 โดย ณ วันที่ 31 ตุลาคม 2553
บริษัทได้รับชำระหนี้ดังกล่าวทั้งจำนวนแล้ว

2) เมื่อวันที่ 25 กรกฎาคม พ.ศ. 2551 บริษัทฯ ได้ทำสัญญาให้เช่าอาคารกับบริษัท คัลมิเนท แอรี่
จำกัด เพื่อใช้เป็นอาคารสำนักงานและคลังสินค้าโดยมีระยะเวลาตั้งแต่ 1 พฤษภาคม พ.ศ. 2552
ถึงวันที่ 30 เมษายน พ.ศ. 2553 อัตราค่าเช่า 300,000 บาทต่อเดือน และเมื่อวันที่ 1 เมษายน
พ.ศ. 2553 บริษัทฯ ได้ต่อสัญญาใหม่กับบริษัทคู่สัญญา
เพื่อใช้เป็นอาคารสำนักงานและคลังสินค้าโดยมีระยะเวลาตั้งแต่ 1 พฤษภาคม พ.ศ. 2553 ถึงวันที่
30 เมษายน พ.ศ. 2558 อัตราค่าเช่า 150,000 บาทต่อเดือน

3) บริษัทได้ทำสัญญาการโอนสิทธิ (Assignment Agreement) กับผู้บริหารลงวันที่ 30 ธันวาคม
2540 อนุญาตให้บริษัทสามารถใช้ทรัพย์สินทางปัญญา เครื่องหมายการค้าและใบอนุญาตต่าง ๆ
ที่ผู้บริหารมีอยู่ในการดำเนินธุรกิจของบริษัทโดยไม่ต้องจ่ายค่าตอบแทนใด ๆ

4) เมื่อวันที่ 20 กรกฎาคม พ.ศ. 2555 บริษัทฯ ได้ทำสัญญาเช่าพื้นที่สำนักงานกับบริษัท คอมพาส
อีสต์ แลนด์ แอนด์ ดิเวลลอปเม้นท์ จำกัด เพื่อใช้เป็นสำนักงาน โดยมีระยะเวลาตั้งแต่วันที่ 1
สิงหาคม พ.ศ. 2555 ถึงวันที่ 31 กรกฎาคม พ.ศ. 2556 อัตราค่าเช่า 20,000 บาทต่อเดือน
ต่อมาเมื่อวันที่ 1 เมษายน พ.ศ. 2556 ได้มีการปรับค่าเช่าเป็น 30,000 บาทต่อเดือน
โดยมีผลตั้งแต่วันที่ 1 พฤษภาคม พ.ศ. 2556 เป็นต้นไป

รายการระหว่างกันดังกล่าวเป็นรายการที่ดำเนินการทางธุรกิจตามปกติ ไม่มีรายการใดเป็นพิเศษ
ไม่มีการถ่ายเทผลประโยชน์ระหว่างบริษัทฯ บริษัทย่อย บริษัทที่เกี่ยวข้อง และผู้ถือหุ้น
โดยอยู่ในการพิจารณาอนุมัติของกรรมการผู้จัดการใหญ่
ซึ่งได้รับมอบอำนาจอนุมัติตามระเบียบข้อบังคับของบริษัทฯ ยกเว้นกรณีการรับประกันการลงทุนในหุ้นกู้
และหุ้นทุนของบริษัทฯ โดยกระทรวงการคลัง ซึ่งทำให้บริษัทฯ
สามารถจัดหาแหล่งเงินทุนได้ในเงื่อนไข ที่ดีกว่าเมื่อเทียบกับกรณีไม่มีการรับประกัน

การเปิดเผยรายการที่เกี่ยวโยงกันเป็นไปตามระเบียบของสำนักงานคณะกรรมการกำกับหลักทรัพย์และตลาดหลักทรัพย์แห่งประเทศไทย
รวมทั้งเป็นไปตามมาตรฐานการบัญชีเรื่องการเปิดเผยข้อมูลเกี่ยวกับบุคคลหรือกิจการ ที่เกี่ยวข้องกัน
ซึ่งกำหนดโดยสภาวิชาชีพบัญชี

นโยบายเกี่ยวกับรายการระหว่างกันในอนาคต

ในการเข้าทำรายการระหว่างกันในอนาคต บริษัทฯ
ยังคงมีการซื้อขายพัดลมโคมไฟกับบริษัทที่เกี่ยวข้องต่อไปในอนาคต
เนื่องจากการทำธุรกิจดังกล่าวถือเป็นการดำเนินธุรกิจร่วมกันตามปกติ
ของผู้ประกอบการในอุตสาหกรรมเดียวกัน โดยที่การกำหนดราคาซื้อขาย สินค้าปกติ (ราคาทุน บวก
กำไรร้อยละ 5 - 18) และถ้าสินค้าเก่าค้างนาน (ราคาทุน หัก ส่วนลดร้อยละ 40 - 50 )
อย่างไรก็ตาม การดำเนินงานดังกล่าว บริษัทฯ จะคำนึงถึงผลประโยชน์สูงสุดที่บริษัทฯ
จะได้รับเป็นสำคัญ รวมทั้งคณะกรรมการตรวจสอบ
และสำนักตรวจสอบภายในทำหน้าที่เป็นผู้ดูแลและตรวจทานการดำเนินงานของบริษัทฯ
ให้เป็นไปตามกฎหมายว่าด้วยหลักทรัพย์และตลาดหลักทรัพย์ และข้อบังคับ ประกาศ คำสั่ง
หรือข้อกำหนดของตลาดหลักทรัพย์แห่งประเทศไทย
ตลอดจนหากรายการใดกระทำกับผู้ที่มีส่วนได้เสียกับผู้บริหาร
ผู้บริหารท่านนั้นจะไม่ใช้สิทธิในการออกเสียงในที่ประชุม